QH โบรกอัพกำไรปี 65 แตะ 2.2 พันลบ. หลังโชว์งบ Q1 โตแกร่ง พ่วงเป้าใหม่ 2.50 บาท
QH โบรกอัพกำไรปี 65 แตะ 2.2 พันลบ. หลังโชว์งบ Q1 โตแกร่ง พ่วงเป้าใหม่ 2.50 บาท พร้อมลุยเปิด 6 โครงการใหม่มูลค่ารวม 9.5 พันลบ.
QH โบรกอัพกำไรปี 65 แตะ 2.2 พันลบ. หลังโชว์งบ Q1 โตแกร่ง พ่วงเป้าใหม่ 2.50 บาท พร้อมลุยเปิด 6 โครงการใหม่มูลค่ารวม 9.5 พันลบ.
18 พ.ค. 2565

บล.เคทีบีเอสที ระบุในบทวิเคราะห์วันนี้ (10 พ.ค.2565) ว่า  บริษัท ควอลิตี้เฮ้าส์ จำกัด (มหาชน) หรือ QH รายงานกำไรสุทธิไตรมาส 1/2565 อยู่ที่ 585 ล้านบาท (+36% เทียบช่วงเดียวกันของปีก่อน, +18% เทียบไตรมาสก่อนหน้า) ดีกว่าที่ consensus ทำไว้ที่ 535 ล้านบาท จาก 1) GPM ดีขึ้นเป็น 34.4% (ไตรมาส1/2564 = 28.5%, ไตรมาส4/2564 = 31.2%) จากบ้านโครงการใหม่ๆ ที่มี GPM สูงขึ้น และธุรกิจโรงแรมที่ฟื้นตัว และ 2) ส่วนแบ่งกำไรเงินลงทุนเพิ่มขึ้น 3% เทียบช่วงเดียวกันของปีก่อน,โต 22% เทียบไตรมาสก่อนหน้า จากกำไร HMPRO ที่ดีขึ้น
ทั้งนี้ปรับประมาณการกำไรปี 2565 ขึ้น 6% เป็น 2.2 พันล้านบาท โต 35% เทียบช่วงเดียวกันของปีก่อน จาก 1) ปรับGPM ขึ้นเป็น 30.9% จากเดิม 29.8% จากโครงการแนวราบเปิดใหม่ที่จะมี GPM สูงขึ้น และธุรกิจโรงแรมที่ฟื้นตัวต่อเนื่อง และ 2) ปรับส่วนแบ่งกำไรขึ้น 3% จากกำไร HMPRO ที่ดีขึ้น
ส่วนรายได้ปี 2565 ยังประเมินจะเติบโตได้ดี 12% เทียบช่วงเดียวกันของปีก่อน ตามความต้องการซื้อบ้านที่ฟื้นตัวจากฐานต่ำในปีก่อน และจะมีการเปิดตัวโครงการใหม่เพิ่มขึ้นเกือบเท่าตัวจากปี 2564  เป็น 6 โครงการ มูลค่ารวม 9.5 พันล้านบาท
ด้านราคาหุ้น underperform SET -5% ในช่วง 3 เดือน จากกำไรปี 2564 ที่ปรับตัวลงมาก ทั้งนี้ปรับคำแนะนำขึ้นเป็น ซื้อ จาก 1) กำไรปี 65-66 ที่จะดีขึ้นจากเดิม, 2) โครงการใหม่ของ QH จะเป็นโครงการบ้านแนวราบในตลาดกลางถึงบน ซึ่งยังคงมีแนวโน้มการเติบโตที่ดี